มีอาการระคายเคืองคอ ไอแห้ง เวลากลางคืน หรือระหว่างวัน แต่ไม่ได้ตลอดเวลา จะรู้สึกระคายเคืองหนักมากๆ ไอ เป็นช่วงๆ จะเป็นทุกคืน ช่วงกลางวันมีบ้างแต่ไม่ทุกวัน เป็นมาจะ2เดือนแล้ว แรกๆคิดว่าลองโควิด ภูมิแพ้ แต่หลังๆเริ่มไหว ใช้ชีวิตลำบากขึ้น อยากทราบว่าอาการแบบนี้เกิดจากอะไรคะ
สวัสดีค่ะอาการระคายเคืองในคอ ไอแห้งๆตอนกลางคืน แต่ไม่ตลอดเวลา อาจจเกิดจากเยื่อบุในคออักเสบจากเชื้อไวรัสหรือเชื้อแบคทีเรียใดๆ การอักเสบหรือติดเชื้อที่ทางเดินหายใจส่วนล่างเช่นปอดหรือหลอดลมแต่มักไอรุนแรงและมีหอบเหนื่อยร่วมด้วย ไอจากการระคายคอจากสาเหตุอื่นๆเช่นสิ่งแปลกปลอมในหลอดลม การสูดดมควันมลพิษหรือควันบุหรี่อยู่ตลอด หรือเป็นกรดไหลย้อนขึ้นมา เป็นต้นส่วนอาการลองโควิด อาจทำให้มีอาการไอแห้งๆเรื้อรังได้ประมาณ 2-4สัปดาห์หลังการติดเชื้อ หากเป็นมานานต่อเนื่องหลายๆเดือน อาจจะคิดถึงภาวะนี้ได้น้อยลง ยกเว้นว่าเป็นผู้ที่มีปัญหาหลอดลมที่ค่อนข้างรุนแรง ทำให้ไอต่อเนื่องได้นานหลายเดือนในเบื้องต้น ควรดื่มน้ำมากๆ หลีกเลี่ยงสถานที่ที่มีฝุ่นควัน งดการสูบบุหรี่หรืออยู่ใกล้ควันต่างๆ หากเริ่มไอมากขึ้นเรื่อยๆ ไอมีเลือดปน หอบเหนื่อย มีไข้สูงร่วมด้วย ควรไปพบแพทย์เพื่อตรวจหาว่ามีการติดเชื้อในทางเดินหายใจใดๆหรือไม่ต่อไป